# FP 007a Samtykke: Når jeg er kommet til skade – sagsbehandling

# Arbejdsskadeforsikring

Jeg giver med min underskrift samtykke til, at [selskabets navn] må *indhente, anvende og videregive* de oplysninger, som er relevante for selskabets vurdering af, om min sag skal oversendes til Arbejdsmarkedets Erhvervssikring.

[Selskabets navn] indhenter oplysninger for at kunne vurdere, om min sag skal oversendes til Arbejdsmarkedets Erhvervssikring. [Selskabets navn] må i den forbindelse videregive oplysninger til identifikation af mig (fx mit CPR-nr.) og relevante oplysninger om min forsikringssag og mit helbred til dem, som selskabet indhenter oplysninger fra. [Selskabets navn] præciserer over for dem, som der indhentes oplysninger fra, hvilke oplysninger der er relevante.

***Hvem kan der indhentes oplysninger fra?***

[Selskabets navn] kan med dette samtykke i et år fra datoen for min underskrift indhente relevante oplysninger fra følgende aktører:

* Min alment praktiserende læge (nuværende og tidligere).
* Sygehuse, speciallæger, fysioterapeuter, kiropraktorer og andre autoriserede sundhedspersoner, hvor jeg har været til undersøgelse og/eller behandling som følge af skaden.
* Min arbejdsgiver (nuværende og tidligere).
* Arbejdstilsynet (forudsat, at ulykken har været undersøgt af tilsynet).
* Politiet (forudsat, at ulykken har været undersøgt af politiet).
* Andre (angiv navn og øvrige relevante kontaktoplysninger).

De nævnte aktører kan med dette samtykke i et år fra datoen for min underskrift videregive de relevante oplysninger til [selskabets navn].

***Hvem kan relevante sagsoplysninger videregives til?***

[Selskabets navn] kan med dette samtykke videregive relevante sagsoplysninger til følgende aktører i forbindelse med behandlingen af min sag:

* Arbejdsmarkedets Erhvervssikring (<https://aes.dk/>) eller Center for Arbejdsskade (<https://aes.dk/>).
* Den afdeling i selskabet, der vurderer, om selskabet kan tilbyde mig fastholdelsesindsatser.
* Andre (angiv navn og øvrige relevante kontaktoplysninger).

***Hvilke typer af oplysninger kan indhentes, anvendes og videregives?***

Samtykket omfatter *indhentning, anvendelse og videregivelse* af følgende kategorier af oplysninger:

* Helbredsoplysninger, herunder oplysninger om sygdomme, symptomer og kontakter til sundhedsvæsenet.
* Oplysninger fra arbejdsgiver, herunder oplysninger om arbejdsgivers kendskab til ulykken, sygeperiode, skånehensyn og forklaring på en eventuel sen anmeldelse af ulykken.

***For hvilken tidsperiode kan der indhentes oplysninger?***

Samtykket omfatter oplysninger for perioden fra ulykkestidspunktet og frem til det tidspunkt, hvor der er truffet endelig afgørelse om, hvorvidt min ulykke anerkendes som en arbejdsskade.

Hvis og kun hvis selskabet vurderer, at dine gener efter ulykken er uforholdsmæssigt store i forhold til selve ulykken, omfatter samtykket også oplysninger for en periode på op til fem år forud for ulykkestidspunktet.

***Tilbagetrækning af samtykke***

Jeg kan til enhver tid trække mit samtykke tilbage med virkning for fremtiden. Tilbagetrækningen kan have betydning for [selskabets navn]s mulighed for at vurdere min sag.

Dato: ………………… Underskrift: ……………………………………… CPR-nr.: \_ \_ \_ \_ \_ \_ - \_ \_ \_ \_